b'\n_START_ARTICLE_\nArhiepiscopia Tomisului\n_START_SECTION_\nIstoric\n_START_PARAGRAPH_\nEpiscopia Tomisului a fost prima episcopie \xc3\xaenfiin\xc8\x9bat\xc4\x83 pe teritoriul de ast\xc4\x83zi al \xc8\x9b\xc4\x83rii noastre. Consult\xc3\xa2nd tomuri despre \xc3\xaenceputurile cre\xc8\x99tinismului, afl\xc4\x83m c\xc4\x83 Sf\xc3\xa2ntul Apostol Filip l-a \xc3\xaenso\xc8\x9bit pe Sf\xc3\xa2ntul Apostol Andrei \xc3\xaen Scythia Minor, Dobrogea de ast\xc4\x83zi, pentru a propov\xc4\x83dui cuv\xc3\xa2ntul lui Dumnezeu oamenilor de aici. Cel mai vechi izvor care \xc3\xaei men\xc8\x9bioneaz\xc4\x83 este Calendarul gotic. Potrivit istoricului H. Achelis, Calendarul gotic a fost alc\xc4\x83tuit \xc3\xaen Tracia, unde \xc3\xaemp\xc4\x83ratul Teodosie I (379-395) le-a acordat azil go\xc8\x9bilor refugia\xc8\x9bi din nordul Dun\xc4\x83rii, din calea hunilor, \xc3\xaen anul 380. \xc3\x8en acest Calendar au fost introduse s\xc4\x83rb\xc4\x83tori specifice go\xc8\x9bilor arieni, dar \xc8\x99i s\xc4\x83rb\xc4\x83tori ale cre\xc8\x99tinilor. Calendarul gotic a \xc3\xaenscris printre zilele de s\xc4\x83rb\xc4\x83toare specifice cre\xc8\x99tinilor din aceast\xc4\x83 zon\xc4\x83 pe Sf\xc3\xa2ntul Apostol Andrei \xc8\x99i pe Sf\xc3\xa2ntul Apostol Filip, ca propov\xc4\x83duitori ai Evangheliei \xc3\xaen Scythia Minor, Dobrogea de ast\xc4\x83zi. Faptele celor doi misionari se reg\xc4\x83sesc \xc8\x99i \xc3\xaen alte documente mai t\xc3\xa2rzii, precum Scrierea apocrif\xc4\x83 a lui Abdias \xc8\x99i Martirologiul lui Adon, ultimul alc\xc4\x83tuit \xc3\xaentre anii 855-860. Nu se \xc8\x99tie cu exactitate c\xc3\xa2\xc8\x9bi episcopi au fost r\xc3\xa2ndui\xc8\x9bi \xc3\xaen Scythia de c\xc4\x83tre Sfin\xc8\x9bii Apostoli, dar, la un anumit moment al istoriei, conducerea ierarhic\xc4\x83 a provinciei s-a unificat, istoricul Sozomen (sec. VI) amintind c\xc4\x83 Scythia Minor \xc3\xaen \xc3\xaentregime a intrat sub obl\xc4\x83duirea unui singur episcop care \xc3\xae\xc8\x99i avea re\xc8\x99edin\xc8\x9ba \xc3\xaen metropola provinciei, Tomis. Se presupune c\xc4\x83 Episcopia Tomisului a fost \xc3\xaenfiin\xc8\x9bat\xc4\x83 \xc3\xaen secolul III. Primul ierarh dobrogean cunoscut dup\xc4\x83 nume este episcopul Evanghelicus (\xc3\xaen jurul anului 303). Tot istoricul Sozomen relateaz\xc4\x83 \xc3\xaent\xc3\xa2lnirea din anul 369 dintre episcopul tomitan Bretanion \xc8\x99i \xc3\xaemparatul Valens \xe2\x80\x93 el aminte\xc8\x99te \xe2\x80\x9cun vechi obicei, care se p\xc4\x83streaz\xc4\x83 \xc8\x99i acum, ca un singur episcop s\xc4\x83 p\xc4\x83storeasc\xc4\x83 Bisericile \xc3\xaentregului neam\xe2\x80\x9d.\n_START_SECTION_\nMitropolia Tomisului\n_START_PARAGRAPH_\nDin cercetarile recente, s-a ajuns la concluzia ca participarea Episcopului Gherontie la Sinodul II Ecumenic, in 381, a dus la infiintarea Mitropoliei Scytiei, cu resedinta la Tomis. Intrucat exista traditia ca in provincia romana Scytia sa existe un singur ierarh, pentru a putea infiinta aceasta Mitropolie, imparatul Teodosie cel Mare a trecut sub jurisdictia Tomisului, trei scaune arhieresti din afara provinciei. Astfel, la sfarsitul secoluilui al IV-lea Mitropolia Scytiei se intinde pe malul Marii Negre, din Peninsula Crimeea, pana in zona orasului Varna de astazi, regasita in documentele istorice si denumirea "Eparhia litoralului Marii Negre"._NEWLINE_In anul 536 aceasta eparhie a fost reorganizata, reducandu-se semnificativ teritoriul \xc3\xaen care se intindea si ramanand numai arealul aproximativ al Dobrogei de astazi. In acelasi timp au fost infiintate 14 episcopii sufragane in importantele cetati din provincia romana Scytia. In urma invaziei slavo-avare, structura administrativ\xc4\x83 a Mitropiliei s-a dezintegrat, scaunul de la Tomis fiind retrogradat la rangul de Arhiepiscopie Autocefal\xc4\x83. Dup\xc4\x83 mai multe valuri de migratori care au destabilizat at\xc3\xa2t via\xc8\x9b\xc4\x83 social\xc4\x83, c\xc3\xa2t \xc8\x99i cea religioas\xc4\x83 de la malul marii, \xc8\x99i dup\xc4\x83 o reactivare de scurt\xc4\x83 durata a mitropoliei \xc3\xaen secolul al X-lea, teritoriul va tr\xc4\x83i 4 secole dub domina\xc8\x9bie otoman\xc4\x83._NEWLINE_Al\xc8\x9bi episcopi ai Tomisului, notifica\xc8\x9bi \xc3\xaen scrierile vremii, au fost: Teotim I (consemnat \xc3\xaen anul 392), Timotei, care a participat la Sinodul III Ecumenic (431), semn\xc3\xa2nd ca ortodox actele conciliului, Ioan (\xc3\xaenainte de 448), \xe2\x80\x9cunul dintre cei mai buni teologi ai timpului\xe2\x80\x9d, care a participat activ la disputele teologice ale vremii, Alexandru, care a participat la un sinod de la Constantinopol \xc3\xaempotriva monofizismului (de\xc8\x99i n-a participat la Sinodul IV Ecumenic din 451, a semnat totu\xc8\x99i hot\xc4\x83r\xc3\xa2rile ortodoxe ale acestuia), Teotim II (458), Paternus (518), ultimul episcop de Tomis cunoscut fiind Valentinian, care a purtat \xc3\xaen 549 coresponden\xc8\x9b\xc4\x83 cu papa Romei.'